stanford-oval/wikipedia huggingface dataset:
สโกปัส

บทความนี้เกี่ยวกับงานวิจัย สำหรับชื่อวิทยาศาสตร์ scopus ดูที่ นกหัวค้อน
สโกปัส (Scopus) เป็นฐานข้อมูลบรรณานุกรมที่รวมรวมบทคัดย่อและการอ้างอิงจากวารสารวิชาการ โดยมีชื่อบทความมากกว่า 20,000 เรื่องจากสำนักพิมพ์ 5,000 แห่ง ที่เน้นในด้านวิทยาศาสตร์ วิทยาการ การแพทย์ อยู่ภายใต้การดูแลของบริษัทแอ็ลเซอเฟียร์ที่ให้ผู้ใช้งานเข้าใช้ผ่านระบบสมาชิก โดยมักจะถูกนำมาเปรียบเทียบกับ Web of Science (ชื่อเดิม ISI)
บนเว็บไซต์สโกปัสยังคงมีการให้บริการรายละเอียดผู้แต่งบทความรวมไปถึงรายละเอียดของมหาวิทยาลัยและสถาบันวิจัยเพิ่มเติมนอกเหนือจากบทคัดย่องานวิจัย โดยรวมไปถึงการให้บริการระบบแจ้งเตือนหากมีผลงานวิจัยใหม่เพิ่มเข้ามาหรือมีการเพิ่มการอ้างอิง เพื่อใช้ในการคำนวณค่า h-index ของผู้แต่ง
สโกปัสสามารถใช้งานร่วมกับเมนเดลเลย์ ระบบจัดการเอกสารอ้างอิง และ ORCID ระบบล็อกอินเดี่ยวของประวัตินักวิจัย
แหล่งข้อมูลอื่น

เว็บไซต์ทางการ
สโคแพด

สโคแพด (ScoPad) เป็น แท็บเล็ตคอมพิวเตอร์จากบริษัทสโคป ตั้งอยู่ที่เมืองเซินเจิ้น ประเทศจีน สโคแพดเป็นแท็บเล็ตที่รู้จักในประเทศไทยจากการที่รัฐบาลไทยในสมัยยิ่งลักษณ์ ชินวัตร สั่งซื้อแท็บเล็ตแจกให้นักเรียนประถมศึกษาหนึ่งล้านเครื่อง โดยรุ่นที่ซื้อในไทยคือรุ่น SP0712 ใช้ระบบปฏิบัติการแอนดรอยด์ รุ่น 4 มีหน้าจอขนาด 7 นิ้ว ความจุ 8 Gb และแรม 1 GB
แหล่งข้อมูลอื่น

บริษัทสโคป
ผลิตภัณฑ์สโคแพด เก็บถาวร 2012-07-31 ที่ เวย์แบ็กแมชชีน
หม่อมอินทปัต

| หม่อมอินทปัต |
| --- | --- |
เกิด: พ.ศ. 2323 อาณาจักรธนบุรี อินทปัต
เสียชีวิต: พ.ศ. 2347 (24 ปี) กรุงเทพพระมหานคร อาณาจักรรัตนโกสินทร์
ราชวงศ์: จักรี
บิดา: สมเด็จพระบวรราชเจ้ามหาสุรสิงหนาท
มารดา: เจ้าจอมมารดาตัน
ศาสนา: เถรวาท

ถูกกล่าวหา: ประทุษร้ายต่อองค์พระมหากษัตริย์
รับโทษ: สำเร็จโทษด้วยท่อนจันทน์
 
หม่อมอินทปัต หรือ พระเจ้าราชวรวงศ์เธอ พระองค์เจ้าอินทปัต (พ.ศ. 2323 — พ.ศ. 2347) พระราชโอรสพระองค์ที่ 4 ในสมเด็จพระบวรราชเจ้ามหาสุรสิงหนาท ประสูติแต่เจ้าจอมมารดาตัน
พระประวัติ

หม่อมอินทปัต ประสูติเมื่อพ.ศ. 2323 พระราชโอรสในสมเด็จพระบวรราชเจ้ามหาสุรสิงหนาท ประสูติแต่เจ้าจอมมารดาตัน เมื่อครั้งพระบิดายังดำรงพระยศเป็น เจ้าพระยาสุรสีห์พิษณุวาธิราช (บุญมา) แม่ทัพมณฑลฝ่ายเหนือและผู้สำเร็จราชการเมืองพิษณุโลก ในรัชสมัยสมเด็จพระเจ้ากรุงธนบุรี
หลังจากที่สมเด็จเจ้าพระยามหากษัตริย์ศึกได้ปราบดาภิเษกขึ้นเป็นปฐมกษัตริย์แห่งราชวงศ์จักรี พระองค์ในฐานะพระราชโอรสในกรมพระราชวังบวรสถานมงคลจึงได้เลื่อนขึ้นเป็น พระเจ้าหลานเธอ พระองค์เจ้าอินทปัต
คราวสมเด็จพระบวรราชเจ้ามหาสุรสิงหนาทประชวรใกล้สวรรคต พระองค์เจ้าลำดวน พระองค์เจ้าอินทปัต และพระยากลาโหมราชเสนา (ทองอิน) ได้ร่วมกันคิดการกบฎ และร่วมมือกันตั้งกองเกลี้ยกล่อมหาคนที่ดีมีวิชาความรู้มาทดลองกันในวังพระองค์เจ้าลำดวน ถ้าพลั้งพลาดล้มตายลงก็ฝังเสียในกำแพงวังเป็นหลายคน ครั้นสมเด็จพระบวรราชเจ้ามหาสุรสิงหนาทสวรรคตแล้ว พระบาทสมเด็จพระเจ้าอยู่หัวจึงให้ข้าราชการที่สัตย์ซื่อคิดไปเข้าเกลี้ยกล่อม จึงได้ความจริงมากราบทูลทรงทราบทุกประการ ครั้น ณ วันเสาร์ เดือน 3 ขึ้น 2 ค่ำ ก็ให้จับพระองค์เจ้าลำดวน พระองค์เจ้าอินทปัต มาชำระรับเป็นสัตย์ ซัดถึงพระยากลาโหมราชเสนา (ทองอิน) ครั้นมาถึง ณ วันอังคาร เดือน 3 ขึ้น 5 ค่ำ จับพระยากลาโหม (ทองอิน) กับพรรคพวกได้สิ้น พระยากลาโหม (ทองอิน) ให้การว่าวันถวายพระเพลิงเป็นวันจะลงมือทำการประทุษร้าย จึงโปรดให้ถอดพระองค์เจ้าลำดวน พระองค์เจ้าอินทปัตเสียจากเกียรติยศพระองค์เจ้าแล้วเอาหม่อมลำดวน หม่อมอินทปัต ไปสำเร็จโทษเสียด้วยท่อนจันทน์ ส่วนพระยากลาโหมราชเสนากับพรรคพวกนั้น ให้เอาไปประหารชีวิต
สายคย็องชุน

| สายคย็องชุน |
| --- | --- |

ข้อมูลทั่วไป
ชื่อลำลอง: 경춘선（京春線） Gyeongchunseon
สถานะ: ให้บริการ
เจ้าของ: Korea Rail Network Authority
ที่ตั้ง: โซล จังหวัดคย็องกี จังหวัดคังว็อน (ประเทศเกาหลีใต้)
ปลายทาง: สถานีสายแมนกู ชุนชอน
จำนวนสถานี: 20
การดำเนินงาน
รูปแบบ: รางหนัก, โดยสาร  รถไฟชานเมือง, รถไฟระหว่างเมือง
ระบบ: รถไฟใต้ดินโซล,
ผู้ดำเนินงาน: โคเรล
ประวัติ
เปิดเมื่อ: 20 กรกฎาคม 1939 (เส้นทางเดิม) 21 ธันวาคม 2010 (เส้นทางใหม่)
ปิดเมื่อ: 20 ธันวาคม 2010 (เส้นทางเดิม)
ข้อมูลทางเทคนิค
ความยาวทางวิ่ง: 80.7 km (50.1 mi)
จำนวนทางวิ่ง: ทางคู่
รางกว้าง: 1,435 mm (4 ft 8 1⁄2 in)
ระบบจ่ายไฟ: 25 kV/60 Hz AC เหนือหัว
ความเร็ว: 180 km/h (112 mph)
สายคย็องชุน เป็นเส้นทางรถไฟจากกรุงโซลไปยังเมืองชุนช็อน ในประเทศเกาหลีใต้ ดำเนินการโดย โคเรล โดยเป็นส่วนหนึ่งของรถไฟใต้ดินโซล ตั้งแต่วันที่ 21 ธันวาคม ค.ศ. 2010 มีระยะทาง 81.3 km (50.5 mi)
รายชื่อเพลงที่ไม่เคยได้วางจำหน่ายของไมเคิล แจ็กสัน

ไมเคิล แจ็คสัน ในปี 1984
ไมเคิล แจ็คสัน เป็นนักดนตรีชาวอเมริกันและความบันเทิง เขาเป็นที่รู้จักได้เขียนบันทึกและถ่ายภาพวัตถุที่ไม่เคยได้รับการออกจำหน่ายออกมาอย่างเป็นทางการ หลายเพลงที่ไม่เคยได้วางจำหน่าย ที่ได้รับการจดทะเบียน โดยปกติบริษัทของเขา Mijac Music กับองค์การด้านวิชาชีพ เช่น สำนักงานลิขสิทธิ์แห่งสหรัฐ, หอเกียรติยศดนตรีนักแต่งเพลงออกอากาศรวม (BMI), สมาคมอเมริกันแห่งคีตกวี, นักเขียนและสำนักพิมพ์ (ASCAP), สำนักงานการสืบทอดสิทธิ์ดนตรีแคนาดา (CMRRA), สำนักพิมพ์อีเอ็มไอมิวสิก
ในปี ค.ศ. 2009 หลังจากการเสียชีวิตอย่างกะทันหันของแจ็คสัน ลา โทยา แจ็กสัน บอกว่าเธอได้ค้นพบฮาร์ดดิสก์ตัวที่สองที่บ้านพี่ชายของเธอซึ่งมีมากกว่า 1,000 เพลงที่ไม่เคยได้รับการเผยแพร่และแม้จะไม่ได้ลงทะเบียนโดยหน่วยงานใด ๆ มันได้รับการกล่าวว่าในชีวิตแจ็คสันในชีวิต ได้บันทึกมากกว่า 50,000 เพลง แต่หลายเพลงไม่ได้วางจำหน่าย
หลายเพลงของแจ็คสันได้รับการรั่วไหลลงไปบนอินเทอร์เน็ตโดยไม่ได้รับการผเยแพร่อย่างเป็นทางการ ตัวอย่างหนึ่งที่เกี่ยวข้องกับเพลง "A Place with No Name" ตัวอย่าง 24 วินาทีซึ่งรั่วไหลออกมาโดยเว็บไซต์ TMZ.com หลังจากที่การเสียชีวิตของไมเคิล แจ็กสันในปี 2009 วันที่ 16 มีนาคม ค.ศ. 2010 Sony Music Entertainment ลงนามทำลายสถิติ $ 250,000,000 จัดการกับทรัพย์สินของแจ็คสันที่จะรักษาสิทธิในการจำหน่ายการบันทึกเสียงของเขาจนกระทั่งปี ค.ศ. 2017 และปล่อยอัลบั้มสิบบางส่วนมรณกรรมของซึ่งจะมีลักษณะของวัสดุมากกว่าเผยแพร่ทศวรรษถัดไป
คีย์

| --- | --- |
†: หมายถึง เพลงที่ลงทะเบียนกับเพลงออกอากาศรวม
‡: หมายถึง เพลงที่ลงทะเบียนกับเพลงโฆษณาอีเอ็มไอ
*: หมายถึง เพลงอ้างถึงโดยนักร้องในปี ค.ศ. 1993 ของการสะสมเขา
(ปี): หมายถึง เพลงที่ลงทะเบียนกับสำนักงานลิขสิทธิ์แห่งสหรัฐและปีของการลงทะเบียน
*(ปี): หมายถึง เพลงแจ็คสันที่เขียนโดยอ้างถึงนักร้องในปี ค.ศ. 1993 ของเขาและการสะสมทุกปีจะได้รับการลงทะเบียนกับสำนักงานลิขสิทธิ์แห่งสหรัฐ
อัลบั้มหลังมรณกรรม

Michael (2010) – อัลบั้มแรกของเพลงหลังมรณกรรม
Immortal (2011) – อัลบั้มรีมิกซ์/ซาวด์แทร็ค ในการแสดงโชว์ของCirque du Soleil' Michael Jackson: The Immortal World Tour
Bad 25 (2012) – อัลบั้มฉลองครบรอบ 25 ปีของอัลบั้ม Bad, พร้อมกับเพลงใหม่, เดโม และเพลงรีกซ์ในยุค Bad era.
Xscape (2014) – อัลบั้มที่ 2 ของเพลงหลังมรณกรรม
ดูเพิ่ม

รายชื่อเพลงที่บันทึกเสียงโดยไมเคิล แจ็กสัน
สมเด็จพระราชินีรัตนาแห่งเนปาล

สมเด็จพระราชินีรัตนาราชยลักษมีเทวีศาหะ (ประสูติ: 19 สิงหาคม พ.ศ. 2471) เป็นพระบรมราชินีในสมเด็จพระเจ้ามเหนทระแห่งเนปาล โดยพระองค์เป็นทั้งพระมาตุจฉาและพระวิมาดาในสมเด็จพระราชาธิบดีพีเรนทระ และสมเด็จพระราชาธิบดีชญาเนนทระ
พระราชประวัติ

สมเด็จพระราชินีรัตนา เป็นธิดาของมหาราชกุมาร หริศัมเศร์ ชังพหาทุรราณา กับมหาราชกุมารี เมฆากุมารี ราชยลักษมีเทวี และเป็นพระขนิษฐาของเจ้าหญิงอินทระ มกุฎราชกุมารีแห่งเนปาล พระชายาพระองค์แรกของสมเด็จพระเจ้ามเหนทระเมื่อครั้งดำรงพระอิสริยยศเป็นมกุฎราชกุมาร ทั้งสองมีพระราชโอรสธิดาด้วยกัน 6 พระองค์
ครั้นมกุฎราชกุมารีอินทระได้สิ้นพระชนม์ลงในปี พ.ศ. 2493 สองปีต่อมามกุฎราชกุมารมเหนทระจึงได้เสกสมรสใหม่กับรัตนา ราณา น้องสาวของอดีตพระชายา พระองค์ดำรงเป็นพระอิสริยยศเป็นมกุฏราชกุมารีพระองค์ใหม่และย้ายเข้าไปประทับที่พระราขวังนารายัณหิตี แต่ไม่มีพระราชบุตรด้วยกัน
ในตำแหน่งพระราชินี

มกุฎราชกุมารีรัตนาได้ครองตำแหน่งสมเด็จพระราชินีแห่งเนปาลหลังจากสมเด็จพระเจ้าตริภูวันเสด็จสวรรคต ในปี พ.ศ. 2498
ภายหลังสมเด็จพระเจ้ามเหนทระ พระสวามี ได้เสด็จสวรรคตด้วยพระอาการพระหทัยวายในอุทยานแห่งชาติป่าจิตวัน พระองค์จึงได้ดำรงตำแหน่งเป็นพระราชชนนี ก่อนการเปลี่ยนแปลงการปกครองของเนปาล พระองค์ได้ประกอบพระราชกรณียกิจเกี่ยวกับกิจกรรมต่าง ๆ ของเยาวชนในเนปาล
จากการรับรู้ของประชาชนต่างมองว่า พระองค์เป็นเจ้านายผู้ทรงเย่อหยิ่ง กล่าวกันว่าพระองค์เป็นผู้สนับสนุนให้กษัตริย์ชญาเนนทระทรงยึดอำนาจเมื่อปี พ.ศ. 2548
หลังการเปลี่ยนแปลงการปกครอง

หลังจากการเปลี่ยนแปลงการปกครองในประเทศเนปาล พระบรมวงศานุวงศ์ทุกพระองค์ถูกลดพระยศเป็นสามัญชน พระบรมวงศานุวงศ์ต้องเสด็จออกจากจากที่ประทับในพระราชวังนารายัณหิตีซึ่งจะมีการดัดแปลงเป็นพิพิธภัณฑสถานแห่งชาติ สมเด็จพระราชาธิบดีชญาเนนทระได้เสด็จออกจากพระราชวังนารายัณหิตีก่อนหน้าเส้นตาย 1 วัน โดยได้อาศัยอยู่ในพระราชวังฤดูร้อนนาคารชุนะ (Nagarjuna) ซึ่งอยู่ชานเมือง ส่วนมกุฎราชกุมารแห่งเนปาลได้อาศัยอยู่ในบ้านส่วนพระองค์กลางกรุงของสมเด็จพระราชาธิบดีชญาเนนทระ
แต่อย่างไรก็ตามรัฐบาลเนปาลก็อนุญาตให้พระองค์ และสาราลา โกร์คาลี หรือ สาราลา ตามาง (Sarala Tamang) อดีตนักนางสนมในสมเด็จพระเจ้าตริภูวัน สามารถพำนักภายในเรือนหลังเล็กภายในพระราชวังนารายัณหิตีได้ เนื่องจากรัฐบาลเห็นว่าทรงชราภาพแล้ว ส่วนพระองค์ประทับอยู่ในพระตำหนักมเหนทรมันซิล (Mahendra Manzil) ที่มีพื้นที่เพียง 30 เฮกตาร์
พระอิสริยยศ

รัตนาราชยลักษมีเทวี ราณา (พ.ศ. 2471—2495)
เจ้าหญิงรัตนา มกุฎราชกุมารีแห่งเนปาล (พ.ศ. 2495—2498)
สมเด็จพระราชินีรัตนาแห่งเนปาล (พ.ศ. 2498-2515)
สมเด็จพระราชินีรัตนา พระราชชนนี (พ.ศ. 2515-2544 และ พ.ศ. 2544-2551)
สมเด็จพระราชินีรัตนา พระอัยยิกาเจ้า (พ.ศ. 2544)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สมเด็จพระราชินีรัตนาแห่งเนปาล
| ก่อนหน้า |  | สมเด็จพระราชินีรัตนาแห่งเนปาล |  | ถัดไป |
| --- | --- | --- | --- | --- |
| สมเด็จพระราชินีกันติ |  | สมเด็จพระราชินีแห่งเนปาล (13 มีนาคม พ.ศ. 2498 - 19 มกราคม พ.ศ. 2515)    |  | สมเด็จพระราชินีไอศวรรยา |
พระองค์และพระสวามีฉายพระรูปกับเอลวิส เพรสลีย์ ณ ลอสแอนเจลิส สหรัฐอเมริกา เมื่อปี พ.ศ. 2503
ห้องอนาคต

ห้องอนาคต เป็นหนังสือรวมเรื่องสั้นนิยายวิทยาศาสตร์แปลจากหนังสือเรื่อง Time & Time Travel ฉบับภาษาไทยตีพิมพ์เมื่อ พ.ศ. 2524 โดยสำนักพิมพ์ดวงกมล บรรณาธิการคือ สุชาติ สวัสดิ์ศรี
เรื่องในเล่ม

ห้องอนาคต
เช็คสเปียร์แห่งอนาคต
เหนือกาลเวลา
ณ.ที่จบสิ้นแห่งวัน
เวลาคือเงิน
อดีตกับอนาคต
จดหมายลาตาย
พรุ่งนี้ พรุ่งนี้ พรุ่งนี้
ชายในชุดแอสเบสโตส
เวลาที่ไม่รู้จบ
งูกินหาง
เสียงแห่งกาลเวลามีการสร้างเป็นภาพยนตร์แล้ว
ไอ้โม่งกับมนุษย์นาฬิกา
ผู้ล้ำเวลา
ลูกศรแห่งกาลเวลา
ดูเพิ่ม

รายชื่อนิยายวิทยาศาสตร์ไทย
อัสแซสซินส์ครีด: ไพเรตส์

| อัสแซสซินส์ครีด: ไพเรตส์ |
| --- | --- |

ผู้จัดจำหน่าย: Ubisoft
แนว: Historical fiction action-adventure, stealth
อัสแซสซินส์ครีด: ไพเรตส์ เป็นเกมบนสมาร์ทโฟนและแท็บเล็ต สำหรับระบบปฏิบัติการ iOS และอุปกรณ์ Android ในวันที 5 ธันวาคม 2013 ที่พัฒนาโดยยูบิซอฟท์ปารีส (Ubisoft Paris)  เกมจะดำเนินเรื่องของกัปตันอลองโซ บาติลลา เขาไม่ได้เป็นมือสังหารหรือเทมพลาร์แต่ต้องมาพัวพันกับเรื่องราวของทั้งสององค์กรนี้ในขณะที่เดินเรือข้ามเส้นทางสมรภูมิระหว่างมือสังหารหรือเทมพลาร์ เกมเพลย์ที่มุ่งเน้นไปที่การต่อสู้แบบ real-time ระหว่างเรือ มีทั้งลมและสภาพอากาศที่จะมีผลกระทบต่อการดำเนินการของผู้เล่น
สะพานภาณุพันธุ์

| สะพานภาณุพันธุ์ |
| --- | --- |
สะพานภาณุพันธุ์ ในกลางปี พ.ศ. 2557
เส้นทาง: ถนนเยาวราช
ข้าม: คลองรอบกรุง
ที่ตั้ง: แขวงวังบูรพาภิรมย์ เขตพระนคร และแขวงจักรวรรดิ และแขวงสัมพันธวงศ์ เขตสัมพันธวงศ์ กรุงเทพมหานคร
ตั้งชื่อตาม: สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช
ผู้ดูแล: กรุงเทพมหานคร
สถานะ: เปิดใช้งาน
เหนือน้ำ: สะพานเหล็ก
ท้ายน้ำ: สะพานหัน
ข้อมูลจำเพาะ
ประเภท: สะพานแบบโค้ง
วัสดุ: คอนกรีตเสริมเหล็ก
ทางเดิน: 2
ประวัติ
ผู้สร้าง: พระบาทสมเด็จพระจุลจอมเกล้าเจ้าอยู่หัว
วันเปิด: พ.ศ. 2442


 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: สะพานภาณุพันธุ์
ขึ้นเมื่อ: 17 มีนาคม พ.ศ. 2542
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0000057
 
 
 
ที่ตั้ง

สะพานภาณุพันธุ์  เป็นสะพานแห่งหนึ่ง ในพื้นที่แขวงวังบูรพาภิรมย์ เขตพระนคร กรุงเทพมหานคร เป็นสะพานที่ข้ามคลองรอบกรุง ช่วงคลองโอ่งอ่างหรือคลองบางลำพู ตั้งอยู่ปลายสุดของถนนเยาวราชตัดกับถนนพีระพงษ์, ถนนจักรเพชรและถนนมหาไชย
สะพานภาณุพันธุ์ สร้างขึ้นเมื่อปี พ.ศ. 2442 โดยพระบาทสมเด็จพระจุลจอมเกล้าเจ้าอยู่หัว โดยพระราชทานนามให้ว่า "สะพานภาณุพันธุ์" เพื่อเป็นเกียรติแก่สมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช องค์ผู้ทรงเป็นสมเด็จพระอนุชา อันเนื่องจากพระองค์ทรงประทับอยู่ ณ วังบูรพาภิรมย์ ที่อยู่ใกล้เคียง  โดยระยะแรกที่สร้างเป็นสะพานโครงเหล็กเช่นเดียวกับสะพานดำรงสถิต หรือสะพานเหล็กบน ที่อยู่ใกล้เคียง ต่อมาในรัชสมัยพระบาทสมเด็จพระปกเกล้าเจ้าอยู่หัว ได้โปรดเกล้าฯ ให้มีการสร้างสะพานขึ้นมาใหม่โดยมีโครงสร้างของคอนกรีตเสริมเข้าไปเหมือนกับสะพานดำรงสถิต หากแต่ต่างกันตรงที่ลูกกรงราวสะพานเป็นรูปกรงแบบไทย และปลายสะพานทั้งสองด้านมีโคมไฟ แต่ก็ยังคงชื่อเดิมไว้เมื่อครั้งในอดีต
ปัจจุบัน ได้ขึ้นทะเบียนเป็นโบราณสถานระดับชาติ โดยอยู่ในความดูแลของกรุงเทพมหานคร ตั้งแต่ปี พ.ศ. 2547  มีสถานที่สำคัญหลายแห่งที่อยู่ใกล้กับสะพานภาณุพันธุ์ นอกเหนือจากสะพานดำรงสถิตแล้ว ยังมีสะพานหัน, สำเพ็ง, ถนนพาหุรัด ซึ่งเป็นย่านการค้าที่คึกคักและสำคัญ และห้างเมก้า พลาซ่า สะพานเหล็ก ซึ่งในอดีตเป็นที่ตั้งของวังบูรพาภิรมย์
แหล่งข้อมูลอื่น

แผนที่และภาพถ่ายทางอากาศของ สะพานภาณุพันธุ์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′41″N 100°30′11″E﻿ / ﻿13.744792°N 100.503114°E﻿ / 13.744792; 100.503114
| สะพานข้ามคลองรอบกรุงในปัจจุบัน |
| --- | --- | --- | --- |
| เหนือน้ำ สะพานดำรงสถิต  | สะพานภาณุพันธุ์  | ท้ายน้ำ สะพานหัน  |  |
อัสแซสซินส์ครีด 2: ดิสคัฟเวอรี

| Assassin's Creed II:   Discovery |
| --- | --- |
Box art
ผู้พัฒนา: Griptonite Games
ผู้จัดจำหน่าย: Ubisoft
เขียนบท: Darby McDevitt
ชุด: Assassin's Creed
เอนจิน: HYBRID Engine 2.5
เครื่องเล่น: Nintendo DS, iOS
วางจำหน่าย: Nintendo DS iOS 
รูปแบบ: Single player
อัสแซสซินส์ครีด 2: ดิสคัฟเวอรี เป็น วิดีโอเกม สำหรับ Nintendo DS และ iOS เป็นส่วนหนึ่งของซีรีส์เกมอัสแซสซินส์ครีด
ออกวางจำหน่ายวันที่ 17 พฤศจิกายน 2009 พร้อมกับ อัสแซสซินส์ครีด 2 และ อัสแซสซินส์ครีด: บลัดไลนส์
สมาคมสร้างคุณค่าเพื่อการศึกษา

สมาคมสร้างคุณค่าเพื่อการศึกษา เป็นสมาคมในสมาคมสร้างคุณค่า ก่อตั้งขึ้นโดย ดร.ไดซาขุ อิเคดะ นายกสมาคมโซคา งัคไก(ขณะนั้น) ก่อตั้งโดยมีวัตถุประสงค์เพื่อการศึกษา โดยการสร้างโรงเรียนของสมาคมขึ้น ส่งเสริมรากฐานการศึกษาที่มั่นคง
ผู้บริหาร

ฮาเซะกาว่า ชิกิโอะ (ผู้อำนวยการสมาคมสร้างคุณค่าฝ่ายมหาวิทยาลัย)
ทาคาชิโร่ อิเคดะ (เลขานุการสมาคม)
โรงเรียนที่สมาคมสร้างคุณค่าเพื่อการศึกษาจัดตั้ง

ในโตเกียว ได้แก่
โรงเรียนประถมโซคา โตเกียว
โรงเรียนมัธยมโซคา โตเกียว
ในคันไซ ได้แก่
โรงเรียนประถมโซคา คันไซ
โรงเรียนมัธยมโซคา คันไซ
ที่อื่นๆ ได้แก่
โรงเรียนอนุบาลโซคา ซัปโปโร
ในต่างประเทศ ได้แก่
โรงเรียนอนุบาลโซคา บราซิล
ประวัติ

พ.ศ. 2511 ก่อตั้งสมาคมสร้างคุณค่าเพื่อการศึกษา และ โรงเรียนมัธยมโซคา โตเกียว(ชาย)ขึ้น
พ.ศ. 2514 เป็นสหศึกษา
พ.ศ. 2517 ก่อตั้งโรงเรียนอนุบาลโซคา ซัปโปโร
พ.ศ. 2519 ก่อตั้งโรงเรียนประถมโซคา โตเกียว
พ.ศ. 2523 ก่อตั้งโรงเรียนประถมโซคา คันไซ
สัญลักษณ์

สัญลักษณ์ของสมาคมสร้างคุณค่าเพื่อการศึกษาเป็นธงไตรรงค์ของสมาคมสร้างคุณค่าข้างในมีรูปปีกนกหมายถึงอนาคตที่สดใส
แหล่งข้อมูลอื่น

เว็บไซต์อย่างเป็นทางการของสมาคมสร้างคุณค่าเพื่อการศึกษา
ธงไตรรงค์(ข้างในเป็นปีกนก)
สูตรรักพลิกล็อก

| สูตรรักพลิกล็อก |
| --- | --- |
ประเภท: โรแมนติก-ดราม่า
สร้างโดย: บริษัท มีเดีย สตูดิโอ จำกัด
เขียนโดย: บทประพันธ์: Ai Baa บทโทรทัศน์: Ai Baa
กำกับโดย: ธนิตย์ จิตนุกูล ฐิติพงศ์ ใช้สติ สรเทพ เวศวงศ์ษาทิพย์
แสดงนำ: เปรมวิชช์ ธาดาไชโยสิทธิ์ ชญาน์ทัต อยู่เป็นแก้ว หรรษา จึงวิวัฒนวงศ์ อธิกิตติ์ พริ้งพร้อม อิงฟ้า เกตุคำ
ดนตรีแก่นเรื่องเปิด: แค่รัก - ขับร้องโดย D.E.P.T.H Ft. อู่ ชาญเดช
ดนตรีแก่นเรื่องปิด: -
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: 12 ตอน
การผลิต
ผู้อำนวยการสร้าง: นุติ เขมะโยธิน
ความยาวตอน: 45 นาที / ตอน
ออกอากาศ
เครือข่าย: ช่องมีเดียแชนแนล
ออกอากาศ: 30 พฤศจิกายน พ.ศ. 2556 – 22 กุมภาพันธ์ พ.ศ. 2557
สูตรรักพลิกล็อก เป็นละครโทรทัศน์แนวโรแมนติก-ดราม่า บทประพันธ์ของ Ai Baa บทโทรทัศน์โดย Ai Baa, ฐิติพงศ์ ใช้สติ, สรเทพ เวศวงศ์ษาทิพย์, เกียรติพงษ์ เรืองประทุม กำกับการแสดงโดย ธนิตย์ จิตนุกูล, ฐิติพงศ์ ใช้สติ, สรเทพ เวศวงศ์ษาทิพย์ ผลิตโดย บริษัท มีเดีย สตูดิโอ จำกัด ออกอากาศทุกวันเสาร์ เวลา 22.00 - 22.45 น. ทางช่องมีเดียแชนแนล นำแสดงโดย เปรมวิชช์ ธาดาไชโยสิทธิ์, ชญาน์ทัต อยู่เป็นแก้ว, หรรษา จึงวิวัฒนวงศ์, อธิกิตติ์ พริ้งพร้อม, อิงฟ้า เกตุคำ และนักแสดงชั้นนำอีกมากมาย เริ่มตอนแรกวันที่ 30 พฤศจิกายน พ.ศ. 2556–22 กุมภาพันธ์ พ.ศ. 2557 และออกอากาศซ้ำทุกวันจันทร์-ศุกร์ เวลา 14.15-15.30 น. เริ่มตอนแรกวันศุกร์ที่ 14 มีนาคม–จันทร์ที่ 3 มีนาคม พ.ศ. 2557
เรื่องย่อ

เรื่องราวอันแสนวุ่นวายของชายหนุ่มสามคนที่แตกต่างกันทั้งนิสัย ทั้งวัย และเรื่องราวความรัก ตั้มเด็กหนุ่ม ม.6 สุดแสบที่กำลังแอบรักดาวโรงเรียน แต่กลับต้องปวดหัวเมื่อพบว่าเมย์สาวในฝันของเขาเป็นสาวจิ้น Y (ชอบจินตนาการให้ชายรักชายหญิงรักหญิง) แต่ด้วยความช่วยเหลือและคำชี้แนะอันแสนเพี้ยนของเพื่อนซี้ทั้งสอง เป้หนุ่มหล่อสุดซี้และอ้นไอ้แว่นปากดี ความรักครั้งนี้จึงพอจะมีลุ้น แต่ทว่าความรักของเขากลับต้องสะดุดเมื่อเขาไม่แน่ใจว่าความรักที่มีให้กับสาวในฝันนั้นเป็นของจริงหรือไม่ เมื่อ เมย์กลับชอบเป้ และยิ่งกว่านั้นหลังจากที่สามหนุ่มเสพเรื่อง Y เป้กลับเริ่มหวั่นไหวกับเพศเดียวกันสะงั้น ความเปลี่ยวของวัยรุ่นความรักที่ไม่อาจคาดเดา จึงนำมาซึ่งความวุ่น Y และยากจะคาดเดาว่าเราน่ะ รักใคร ต้อง หนุ่มมหาลัยปีสุดท้ายผู้ทุ่มเท เขาหลงรักแนนสาวสวยติดเที่ยวผู้เห็นเขาเป็นแค่คนช่วยทำรายงาน แต่เมื่อเข้าช่วงปีสุดท้ายการเรียนของแนนกลับไม่คืบหน้า เพราะเธอห่วงแต่เที่ยวจนไม่สนเรื่องเรียน ต้องจึงพยายามทำทุกวิถีทางเพื่อจะทำให้เธอเรียนจบให้ได้ จนเมื่อถึงเส้นตายของการส่งงาน เขาจึงต้องเลือกระหว่างอนาคตของตัวเขาเองหรืออนาคตของคนที่เขารัก แม้ต้องจะดูเป็นไอ้โง่ในสายตาคนอื่น แม้ว่าแนนจะมีแฟนแล้ว แม้ว่าแนนจะชอบเที่ยวกลางคืนหรือเล่นยาจนไม่ได้ สติ แนนก็ยังดูดีในสายตาของต้องเสมอ เขารักแนนมานานแล้วและแม้ว่าต้องจะไม่ได้เป็นคนแรกของแนนแต่ต้องขอเป็นแค่คนสุดท้ายก็พอ ต้นหนุ่มออฟฟิศอารมณ์ดีเขาคบกับ แก้วแฟนสาวมา7ปีแล้วแต่ในวันที่เขาเลี้ยงฉลองการเลื่อนขั้นของเขา ต้นกลับตื่นขึ้นมาบนเตียงกับเจเพื่อนสาวทอมซะงั้น ยังวุ่นวายไม่พอเมื่อรองประธานหนุ่มมาดเท่ปรากฏตัว พร้อมกับขายขนมจีบลูกโตกับแก้วแฟนสาวที่คบกันมาถึง7ปี แถมยัยสาวทอมยังมาตามปั่นหัวเขาต่างต่างนานา ความรักของต้นจะเป็นเช่นไร แก้วจะเลิกคบกับต้นหรือไม่ ทอมจะกลายเป็นหญิงรึเปล่า ไอ้ตั้มจะเป็นเกย์หรือไม่ ต้องจะทิ้งอนาคตของตัวเองเพื่อแนนจริงหรือ พบคำตอบได้ใน สูตรรักพลิกล็อก
รายชื่อนักแสดงและการสร้าง

| ปี | พ> ศ. 2556 |
| --- | --- |
สถานีออกอากาศ: ช่องมีเดียแชนแนล
ผู้สร้าง: บริษัท มีเดีย สตูดิโอ จำกัด
ผู้กำกับการแสดง: ธนิตย์ จิตนุกูล  ฐิติพงศ์ ใช้สติ สรเทพ เวศวงศ์ษาทิพย์
บทโทรทัศน์: Ai Baa
วันเวลาออกอากาศ: วันเสาร์ เวลา 22.00 - 22.45 น.
ต้น (พี่ชายของต้องและตั้ม): ชญาน์ทัต อยู่เป็นแก้ว
แก้ว: หรรษา จึงวิวัฒนวงศ์
เจ: ศุภนาฎ จิตตลีลา
ต้อง (พี่ชายของตั้มและน้องชายของต้น): อธิกิตติ์ พริ้งพร้อม
นันทิดา (แนน): อิงฟ้า เกตุคำ
จูน (เพื่อนต้อง): วลันลักษณ์ คุ้มสุวรรณ
ตั้ม (น้องชายของต้นและต้อง): เปรมวิชช์ ธาดาไชโยสิทธิ์
เต้ (เพื่อนตั้ม): ณัฐชนน ศุภลักษณ์
เมย์ (เมย์หมื่นไลค์และสาววาย): ปริตา ไชยรักษ์
น้ำหวาน (รุ่นน้องเมย์): สวรรยา วิษณุทันต์
เรย์ (เพื่อนแดง): ณภัทร กุลภาสวิชญ์
นายแพทย์ (เพื่อนต้น): บานาบัส มังกูนิโอ
ข้าว (เพื่อนแนน): ปณิชา วิชัยดิษฐ์
แม่ของต้น ต้อง และตั้ม: สุพรรณี ปาลิยะวุฒิ
พ่อของต้น ต้อง และตั้ม: พลเดช ปาลิยะวุฒิ
พี่ไก่ (หัวหน้างานต้น): ภาวินี หวลถนอม
อ้น (เพื่อนตั้ม): อนิก จงสิริวิทยา
วุฒิ (ท่านรองกรรมการผู้จัดการ): ปภาวิน หงษ์ขจร
แว่น (เพื่อนต้องและจูน): นราศักดิ์ โตไตย์
อ้วน (เพื่อนต้องและจูน): พงษ์พัฒน์ พูนวัฒนาพงษ์
เพื่อนเมย์: ร่มฉัตร งามเหลือ
เพื่อนเมย์: ปริดา ไชยรัตน์
ครูโอ๋: ไอย์รัช ฤทธิ์สุรีย์กุล
แดง (เพื่อนเรย์): ศิริทัช จันทิหล้า
เพลงประกอบละคร

เพลง แค่รัก - ขับร้องโดย D.E.P.T.H Ft. อู่ ชาญเดช
แหล่งข้อมูลอื่น

เรื่องย่อ ละคร เรื่องสูตรรักพลิกล็อก : th-th.facebook.com
สูตรรักพลิกล็อก : th-th.facebook.com
#สูตรรักพลิกล็อก : twitter.com
#สูตรรักพลิกล็อก : instagram.com
คลิ๊กดูซีรีส์ เรื่องสูตรรักพลิกล็อก
สาธารณรัฐประชาธิปไตยประชาชนแอลจีเรียในพาราลิมปิกฤดูร้อน 2012

| ประเทศแอลจีเรีย ในพาราลิมปิกฤดูร้อน 2012 |
| --- | --- |

รหัสประเทศ: ALG
เอ็นพีซี: คณะกรรมการพาราลิมปิกแห่งชาติแอลจีเรีย
ณ ลอนดอน, ประเทศอังกฤษ สหราชอาณาจักร 29 สิงหาคม ค.ศ. 2012 (2012-08-29) – 9 กันยายน ค.ศ. 2012 (2012-09-09)
นักกีฬา: 33 คน  ใน 4 ชนิดกีฬา
ผู้เชิญธงชาติ: นาเดีย เมดเจเมดจ์
เหรียญ อันดับ 26:  ทอง 4 เงิน 6 ทองแดง 9 รวม 19 
การเข้าร่วมแข่งขันพาราลิมปิกฤดูร้อน
1960 1964 1968 1972 1976 1980 1984 1988 1992 1996 2000 2004 2008 2012 2016 2020 2024
ประเทศแอลจีเรีย เข้าร่วมแข่งขันกีฬาพาราลิมปิกฤดูร้อน ครั้งที่ 14 ค.ศ. 2012 (พ.ศ. 2555) ณ กรุงลอนดอน, ประเทศอังกฤษ สหราชอาณาจักร ระหว่างวันที่ 29 สิงหาคมถึง 9 กันยายน พ.ศ. 2555  คณะกรรมการพาราลิมปิกแห่งชาติแอลจีเรียเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 33 คนใน 4 ชนิดกีฬา
จำนวนผู้เข้าแข่งขัน

| กีฬา | ชาย | หญิง | รวม |
| --- | --- | --- | --- |
| กรีฑา | 18* | 6 | 24 |
| โกล์บอล | 6* | 0 | 6 |
| ยูโด | 2 | 1 | 3 |
| ยกน้ำหนัก | 1 | 0 | 1 |
| รวม | 26 | 7 | 33 |
กรีฑา

ผลการแข่งขันดังนี้:
| นักกีฬา | รายการ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- |
| ซาเฟีย เจลาล | พุ่งแหลน F58 | 28.87 PB | 2 ! |
| ซาเฟีย เจลาล | ช็อตพัต F57–58 | 10.52 PB | 4 |
| มูเนีย กัสมี | โยนสโมสร F31/32/51 | 1052 pts PB | 2 ! |
| มูเนีย กัสมี | ช็อตพัต F32-34 | 5.56 | 7 |
| ลินดา แฮมรี | กระโดดไกล F13 | 5.31 PB | 2 ! |
| นาเดีย เมดเจเมดจ์ | การขว้างจักร F57–58 | 24.80 SB | 4 |
| นาเดีย เมดเจเมดจ์ | ช็อตพัต F57–58 | NM | NM |
| ฟาติฮา เมห์ดี | การขว้างจักร F40 | 13.64 | 6 |
| ฟาติฮา เมห์ดี | ช็อตพัต F40 | 6.49 | 6 |
| นาสซิมา ไซฟี | การขว้างจักร F57–58 | 40.34 PR | 1 ! |
| นาสซิมา ไซฟี | ช็อตพัต F57–58 | 9.77 | 7 |
ดูเพิ่ม

ประเทศแอลจีเรียในโอลิมปิกฤดูร้อน 2012
ประเทศแอลจีเรียในพาราลิมปิก
ประเทศแอลจีเรียในโอลิมปิก
รายชื่อนักกีฬาแอลจีเรียที่ได้รับเหรียญรางวัลพาราลิมปิก
แหล่งข้อมูลอื่น

เว็บไซต์หลัก
คณะกรรมการพาราลิมปิกสากล
| ด ค ก ประเทศที่เข้าร่วมแข่งขันพาราลิมปิกฤดูร้อน 2012 ที่ ลอนดอน สหราชอาณาจักร |
| --- | --- |
แอฟริกา:   แอลจีเรีย   แองกวิลลา   เบนิน   บอตสวานา   บูร์กินาฟาโซ   บุรุนดี   แคเมอรูน   กาบูเวร์ดี   แอฟริกากลาง   ชาด   คอโมโรส   สาธารณรัฐคองโก   สาธารณรัฐประชาธิปไตยคองโก   จิบูตี   อียิปต์   อิเควทอเรียลกินี   เอริเทรีย   เอธิโอเปีย   กาบอง   แกมเบีย   กานา   กินี   กินี-บิสเซา   โกตดิวัวร์   เคนยา   เลโซโท   ไลบีเรีย   ลิเบีย   มาดากัสการ์   มาลาวี   มาลี   มอริเตเนีย   มอริเชียส   โมร็อกโก   โมซัมบิก   นามิเบีย   ไนเจอร์   ไนจีเรีย   รวันดา   เซาตูแมอีปริงซีป   เซเนกัล   เซเชลส์   เซียร์ราลีโอน   โซมาเลีย   แอฟริกาใต้   ซูดานใต้   ซูดาน   เอสวาตีนี   แทนซาเนีย   โตโก   ตูนิเซีย   ยูกันดา   แซมเบีย   ซิมบับเว 
อเมริกา:   แอนทีกาและบาร์บิวดา   อาร์เจนตินา   อารูบา   บาฮามาส   บาร์เบโดส   เบลีซ   เบอร์มิวดา   โบลิเวีย   บราซิล   หมู่เกาะบริติชเวอร์จิน   แคนาดา   หมู่เกาะเคย์แมน   ชิลี   โคลอมเบีย   คอสตาริกา   คิวบา   ดอมินีกา   สาธารณรัฐโดมินิกัน   เอกวาดอร์   เอลซัลวาดอร์   กรีเนดา   กัวเตมาลา   กายอานา   เฮติ   ฮอนดูรัส   จาเมกา   เม็กซิโก   นิการากัว   ปานามา   ปารากวัย   เปรู   ปวยร์โตรีโก   เซนต์คิตส์และเนวิส   เซนต์ลูเชีย   เซนต์วินเซนต์และเกรนาดีนส์   ซูรินาม   ตรินิแดดและโตเบโก   สหรัฐ   อุรุกวัย   เวเนซุเอลา   หมู่เกาะเวอร์จินของสหรัฐ 
เอเชีย:   อัฟกานิสถาน   บาห์เรน   บังกลาเทศ   ภูฏาน   บรูไน   กัมพูชา   จีน   ติมอร์-เลสเต   ฮ่องกง   อินเดีย   อินโดนีเซีย   อิหร่าน   อิรัก   ญี่ปุ่น   จอร์แดน   คาซัคสถาน   คีร์กีซสถาน   ลาว   เลบานอน   มาเลเซีย   มัลดีฟส์   มองโกเลีย   พม่า   เนปาล   เกาหลีเหนือ   โอมาน   ปากีสถาน   ปาเลสไตน์   ฟิลิปปินส์   กาตาร์   ซาอุดีอาระเบีย   สิงคโปร์   เกาหลีใต้   ศรีลังกา   ซีเรีย   จีนไทเป   ทาจิกิสถาน   ไทย   เติร์กเมนิสถาน   สหรัฐอาหรับเอมิเรตส์   อุซเบกิสถาน   เวียดนาม   เยเมน 
ยุโรป:   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   คอซอวอ   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนีย   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   รัสเซีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน 
โอเชียเนีย:   อเมริกันซามัว   ออสเตรเลีย   หมู่เกาะคุก   ฟีจี   กวม   คิริบาส   หมู่เกาะมาร์แชลล์   ไมโครนีเชีย   นาอูรู   นิวซีแลนด์   ปาเลา   ปาปัวนิวกีนี   ซามัว   หมู่เกาะโซโลมอน   ตองงา   ตูวาลู   วานูวาตู 
อื่นๆ:   นักกีฬาอิสระ   นักกีฬาผู้ลี้ภัย